**Съобщение**

Във връзка с постъпило уведомление за инвестиционно предложение: „Изграждане на фотоволтаична система до 2164 kWр, находяща се в УПИ II – 1679, 1680, 1681, 1683, гр. Криводол, общ. Криводол, за производство на електроенергия за продажба“, обл. Враца, с възложител: „НЕЛИ ФЕШЪН 2011” ЕООД, гр. София, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

 Инвестиционното предложение предвижда изграждане на фотоволтаична електроцентрала с инсталирана мощност 2164 kWр, която ще бъде експлоатирана за продажба на ел. енергия.

ИП ще се реализира на площадка, представляваща УПИ II – 1679, 1680, 1681, 1683, с площ: 22,091 дка, в гр. Криводол, общ. Криводол.

Присъединяването на фотоволтаичната електроцентрала ще се осъществи с нова кабелна линия 20 kV с дължина на кабел Ср.Н. 20 kV – 20 м.

Предвижда се монтиране на 3732 бр. фотоволтаични модули с мощност 580 kWp и 6 бр. стрингови инвертори. Модулите ще бъдат монтирани с южно изложение върху метална конструкция като монтажа на конструкцията ще се извърши чрез директно набиване на дълбочина от 130 до 150 см. БКТП ще е съгласно изискванията на „ЕРМ Запад“ АД, РУ – 20 kV.

Не се предвижда водоснабдяване и присъединяване към канализационна мрежа.

Дейността не е свързана с формиране на отпадъчни води.

При реализацията на ИП не се предвижда генериране на отпадъци.

Не се предвижда изграждане на нова пътна инфраструктура.

Инвестиционното предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение №2 на ЗООС. В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

**ІІ. По отношение на изискванията на чл.31 от Закона за биологичното разнообразие (ЗБР):**

 Мястото на реализация на ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР).

Най-близо разположените защитени зони, на около 8 км са BG0000594 "Божия мост - Понора" за опазване на природните местообитания и на дивата флора и фауна, обявена със Заповед № РД-262/31.03.2021г. на министъра на околната среда и водите (обн. ДВ, бр.41/18.05.2021г.) и BG0000487 "Божите мостове" за опазване на природните местообитания и на дивата флора и фауна, включена в списъка със защитени зони, приет с Решение №122/02.03.2007г на Министерски съвет (обн. ДВ бр.21/2007г.).

 ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Криводол.

/отговорено на 02.01.2024г./